
ДО
ДОБРИЧКИ ОБЩИНСКИ СЪВЕТ



ДОКЛАДНА ЗАПИСКА
ОТ СОНЯ ИВАНОВА ГЕОРГИЕВА
[bookmark: _GoBack]Кмет на община Добричка

Относно: Удължаване срока на договор за отдаване под наем на общински поземлени имоти с начин на трайно ползване (НТП) пасище, сключен между Община Добричка и Мюстеджеб Ахмед Сали.


УВАЖАЕМИ ДАМИ И ГОСПОДА, ОБЩИНСКИ СЪВЕТНИЦИ,
	
Мюстеджеб Ахмед Сали е собственик на животновъден обект, находящ се в село Божурово, община Добричка с рег. № 0506180078 /стар № 9368-0114/, регистриран в Интегрираната информационна система на Българската агенция по безопасност на храните, отглеждащ едри преживни животни (ЕПЖ). През 2021г. същият сключва с община Добричка Договор № 7621257 от 27.10.2021г., вписан с акт № 103, том II, вх. рег. № 1323 от 22.02.2022г. на СВп - Добрич при АВп за отдаване под наем на поземлени имоти с начин на трайно ползване пасище, находящи се в землището на село Божурово, община Добричка със срок от 5 стопански години, считано от 01.10.2021г. Срокът по този договор изтича на 01.10.2026г.
В резултат на измененията в разпоредбата на чл.37и от Закона за собствеността и ползването на земеделските земи (ЗСПЗЗ), договорите за наем на пасища, мери и ливади от общинския поземлен фонд се сключват в срок до 20 юни и са с минимален срок от 5 календарни години, който започва да тече от следващата календарна година. 
В изпълнение на разпоредбите на чл.37и, ал.12 от ЗСПЗЗ е сключен нов договор за отдаване под наем за същите поземлени имоти с НТП пасище за срок от 5 календарни години, считано от 01.01.2027г.
В община Добричка постъпи заявление с вх. рег. № ВхК - 3429/17.06.2026г. от Мюстеджеб Ахмед Сали за удължаване срока на Договор № 7621257 от 27.10.2021г. до края на календарната 2026г., поради това, че след изтичане на срока му няма да има правно основание за ползване на имотите. Това от своя страна ще възпрепятства стопанската дейност на Мюстеджеб Ахмед Сали като животновъд, осъществявана на територията на община Добричка в периода от 01.10.2026г. до 31.12.2026г.
След изтичане срока на Договор № 7621257 от 27.10.2021г., имотите предмет на същият, ще останат неизползваеми до 01.01.2027г., когато започва действието на новия договор.
Разпоредбата на чл.37и, ал.12 от ЗСПЗЗ определя минималният срок на договорите - 5 години, като не е посочен максимален такъв, като определянето му в случая е от компетентността на общинския съвет. 
Във връзка с гореизложеното, предлагам Добрички общински съвет да приеме следното:

			ПРОЕКТ!
РЕШЕНИЕ:

На основание чл.21, ал.2 във връзка с ал.1, т.8 от Закона за местното самоуправление и местната администрация, чл.8, ал.1 от Закон за общинската собственост, чл.24а, ал.6, т.4 и чл.37л, ал.2, т.1, предложение второ от Закона за собствеността и ползването на земеделските земи, Добрички общински съвет :
I. Дава съгласие да се измени договор за отдаване под наем на поземлени имоти, с НТП пасище по реда на чл.37и, ал.4, ал.6 и ал.12 от ЗСПЗЗ от 27.10.2021г., вписан с акт № 103, том II, вх. рег. № 1323 от 22.02.2022г. на СВп - Добрич при АВп, сключен между община Добричка и Мюстеджеб Ахмед Сали, като се удължава срока му на действие с 3 /три/ месеца, считано от 01.10.2026г. до 31.12.2026г.
II. Възлага на Кмета на община Добричка да подпише анекс към Договор за отдаване под наем на поземлени имоти, с НТП пасище, с рег. № 7621257 от 27.10.2021г., вписан с акт № 103, том II, вх. рег. № 1323 от 22.02.2022г. на СВп - Добрич при АВп, за: Идеална част с площ 30,000 дка от поземлен имот (ПИ) с идентификатор № 05061.60.219, целият с площ  112,835 дка, ПИ с идентификатор №05061.216.2, с площ 70,669 дка и идеална част с площ 270,000 дка от ПИ с идентификатор № 05061.60.159, целият с площ 846,754дка, всички по КККР на село Божурово, община Добричка, с допълнителен срок от три месеца, считано от 01.10.2026г. до 31.12.2026г.
Приложение:
· Заявление с вх. рег. № ВхК - 3429/17.06.2026г. от Мюстеджеб Ахмед Сали;
· Справка за животни в ОЕЗ от Българска агенция по безопасност на храните;
· Договор за отдаване под наем на поземлени имоти, с НТП пасище по реда на чл.37и, ал.4, ал.6 и ал.12 от ЗСПЗЗ от 27.10.2021г., вписан с акт № 103, том II, вх. рег. № 1323 от 22.02.2022г. на СВп - Добрич при АВп;
· Договор за отдаване под наем на недвижими имоти - пасища по реда на чл.37и, ал.12 от ЗСПЗЗ от 17.06.2026г., вписан с акт № 185, том VIII, вх. рег. № 4609 от 22.06.2026г. на СВп - Добрич при АВп.



ВНОСИТЕЛ:

